钦定古今图书集成/明伦汇编/氏族典/第134卷 > 《廖用贤尚友录》 > 秦汉
## 钦定古今图书集成/明伦汇编/氏族典/第134卷 > 《廖用贤尚友录》 > 秦汉

按《高淳县志》：汉性倜傥不羁，所交多豪侠士。嘉靖十
七年，诸宦者奉梓宫至南都，郡邑皆有献。时淳令陶
独无备，众校遂拥陶去，拘于一室，人莫敢救。汉曰：“吾
当立返之。”乃衣锦衣乘马，扬鞭而进，辟户出，陶负以
上马，绝尘而去。复代陶携金致之，得无患。一时名重
京师，人谓有古侠客之风。